钦定古今图书集成/明伦汇编/氏族典/第306卷 > 《廖用贤尚友录》 > 康永韶
## 钦定古今图书集成/明伦汇编/氏族典/第306卷 > 《廖用贤尚友录》 > 康永韶

按《明外史魏元传》：“康永韶，字用和，祁门人。举于乡，入
国学，选授御史。成化初，巡按畿辅。四年，争慈宁太后
山陵事。彗星见，上疏请斥邪奸，痛诋学士商辂、兵部
尚书程信、礼部尚书姚夔、户部尚书马昂。帝怒，下狱。
给事中毛弘等论救，辂亦请宽之。乃杖二十，复其官。
帝命两京大臣考察庶僚，而去留多不当。永韶复劾”
大臣行私，贬顺昌知县，再调福清、惠安。久之，有荐其
知天文者，中旨召还。授钦天监正，进太常少卿，掌监事。永韶为御史有直声。及是见帝惑左道，权幸用事，
乃更迎合取宠，占候多隐讳。擢礼部右侍郎，仍掌监
事。坐历多讹字，落职归。